cyanic-selkie/wikianc huggingface dataset:
Gerald Rudolph Ford
Kongresswahlen 1974
Wenig Maand nah Ford sien Amtsövernahm stunnen weer Kongresswahlen an (so nömmt Midterm elections). Dör den Watergate-Schandaal un de Amnestie för Nixon harrn de Republikaner stark an Popularität verloren, wat dorto führen dee, dat de Demokraten hör Mehrheiten in beid Kongresskamern good utbauen kunnen. In‘ Senat vergrötter sück hör Sittandeel vun 56 up 60 vun de 100 Liddmaaten. In dat Repräsentantenhuus kunnen se 49 Mandate dorto winnen, wat hör Majorität vun 242 up 291 der 435 Sitten vergrötter. Sogor Ford sien old Wahlkreis in Michigan, de immer as seker republikaansch Gelände gullen harr, wurr vun en Demokraten wunnen. Ok Wahlen in de Bundsstaaten un up kommunaler Ebene wurrn völfack vun de Demokraten wunnen. Dat de Partei vun de Präsidenten bi de Kongresswahlen in de Midden vun en präsidialen Amtstiet Sitten verlüst, is in de amerikaansch Historie ok woll begäng, aber dör de baben nömmt Faktoren fullen de Verluste vun de Republikaner överdörsnittlich hooch ut. Demokraten, de eerstmals bi de Wahlen vun 1974 wählt wurrn, kreegen in de amerikaansch Apenlichkeit gau den Binaam Watergate Babies.
Wertschaps- un Sozialpolitik
Midden vun de 1970er-Johrern keem de US-Wertschap tonehmen in de Rezession. Utdruck weer en tonehmen Inflatschoon as ok en Stillstand bi dat Wertschapswassdom. In der amerikaansch Apenlichkeit entstunn to de Tiet de Utdruck Stagflatschoon (en Kufferwoort ut Stagnatschoon un Inflatschoon). De wassen Inflatschoon führ to Kapitalflucht in’t Utland. As dat Land 1975 in de Rezession to versinken drohen dee, hett de US-Regeeren de Inkommensstüer senkt, um de Wertschap weer antoschuuven. To glieker Tiet wurrn de Stüern för importeert Eerdööl höhger sett. In de Gesettgeven is besünners nah den Kongresswahlen Enn‘ 1974 en Kamp tüschen dat Witt Huus un den Kongress utbraken. Vun 48 regulären Vetos vun den Präsidenten, hett de Kongress en Veertel dorvan (12 nipp und nau) mit de notwennig Tweedrüddelmehrheit in beid Hüüs vun de Legislative torüch. Wiederhen hett de Ford-Regeeren versöcht, den wertschaplich Schwierigkeiten mit Utgavenverkörten gegen to stüern. Dat gelung insofern, dat de Inflatschoon bit to dat Johr 1976 van 11 up 5,8 Perzent full. Dennoch reck de Tall vun Minschen ahn Beschäftigung in dat Johr 1975 en Rekordstand. De Arbeitslosenquote bedroog in‘ Sömmer 1975 9,2 Perzent, de hööchste Stand siet 1941.
To de bedüüdend Gesetten de Ford noch in dat Johr 1974 ünnerschreeven hett, hörrt de Schaffung vun en Programm, dat rund 25 Milliarden US-Dollar för de Förderung vun Uptreckensprogrammen bereitstellen dee. He hett ok en Gesett aftekent, dat en deelwies Beschränkung vun de Wahlkampfinanzeeren vörsehn dee. Disse nee Regelung hett aber blots de Bundseben bedrapen, wiel dat Wahlrecht in de Tostännigkeit vun de Bundsstaaten fallt. Mit sien Vetorecht stell sück de Präsident aber gegen verscheeden sozialpolitische Initiativen vun de Demokraten, de mehr finanzielle Middel för den sozialen Wahnungsbau, Gesundheitsförsorge un Levensmiddelhülp för arm Lüüd vörsehn harrn. Fiskalpolitisch konservativ hett Ford ok Förderprogramme för amerikaansch Farmer aflehnt, um so dat Huushaltsdefizit begrenzen to können.
Butenpolitik
Ünner Ford wurr de all vun Nixon anfungen Rücktoog ut Vietnam vullstännig afslooten, nahdem de letzten US-Kamptruppen all 1973 dat Land verlaaten harr. Wiel aftosehn weer, dat sück dat südvietnameesch Regime nich hollen kunn (de 1973 slooten Freeden bestunn ahnhen blots noch up dat Papeer) hett Präsident Ford tegenöver den Kongress up finanzielle Hülp för den US-Verbündeten Südvietnam drängt. Doch nah den johrelangen, ut amerikaansch Sicht enttäuschend verloopen, militärisch Insatz vun de USA weer de Kongress nich Willens, Südvietnam länger finanziell oder sogor weer in militärisch Form to helpen. De Senatoren un Afordneten hemm dorum gegen den Willen vun den Präsidenten sämtliche Gelder för Südvietnam streeken. As Enn‘ April 1975 de kommunistisch Truppen ut den Norden immer wieder in Richt vun de südvietnameesch Hauptstadt Saigon (hüüd Ho-Chi-Minh-Stadt) vorrückten, hett Ford de Evakueeren vun dat verbleeven US-Personals anordnet. Tosätzlich hemm de USA in disse letzt Daag in‘ Toog vun de Operation Frequent Wind noch mehrere Duusend Südvietnamesen utflaagen. Dorbi hannel sück dat insbesünnere um de Vietnamesen, de mit amerikaansch Strietkräften tosommenarbeit harr un nu bang weern vör Repressalien dör dat nee Regime. An‘ 30. April 1975 hemm de USA dat letzt Personal utflaagen. Südvietnam wurr vullstännig vun kommunistisch Truppen innommen un in dat Johr dorup mit den Norden vereent. Ford geev later för den gauen Tosommenbröök vun den Süden den Kongress de Schuld, de Hülp för den US-Verbündeten verwiegert harr. All in‘ September 1974 hett Ford en Deelamnestie för Kriegsdeenstverwiegerer in‘ Vietnamkrieg erlaaten, wat to de Tiet ünnerscheedlich bewert wurr. Sien Nahfolger Jimmy Carter hett sluutend en allgemeen Amnestie erlaaten.
In Ford sien Präsidentschap full en wiedere butenpolitisch Krise in‘ südostasiatischen Ruum: Bi den Mayaguez-Tüschenfall in‘ Mai 1975 hett Kambodscha, kört nahdem de Rooden Khmer dor de Macht övernommen harrn, dat amerikaansch Hannelsschipp Mayaguez in internatschonalen Gewässern angreepen. Ford hett US-Marines in de Region schickt, um de Besatten to retten. De Insatztrupp is aber up de falsch Insel lannd uni s up Wedderstand draapen. De Seelüüd vun de Mayaguez weern – ahn dat de US-regeeren dorvan wuss – all free laaten wurrn. Mehrere amerikaansch Suldaten keemen bi de Kämpe to Dood.
1974 hett de mit den USA verbünnd Törkie völkerrechtswidrig Nordzypern besett un 1975 hett dat ebenfalls mit den USA verbünnd Indonesien völkerrechtswidrig Osttimor annekteert, wat etliche Minschenrechtsverletzungen un Doode nah sück truck. Luut den Dokumentarfilm Angeklagt: Henry Kissinger hemm Präsident Ford un sien Butenminister Henry Kissinger den jewieligen Regeeren dorför gröön Lucht geven.
Anslääg up Ford 1975
In Sacramento hett an’ 5. September 1975 en Anhängerin vun den inhafteerten Massenmörder Charles Manson mit Naam Lynette „Squeaky“ Fromme versöcht, Ford umtobringen. De Secret Service kunn den Anschlag aber verhinnern. Blots 17 Daag later, an‘ 22. September 1975, hett Sara Jane Moore versöcht, Ford in San Francisco dood to scheeten. Dat kunn aber de Passant Oliver Sipple verhinnern. Beid Fruen wurrn nahderhen to levenslang Haft veroordeelt, Fromme keem 2009 up Bewährung free.
Präsidentschapswahl 1976
Bi de nächst Präsidentschaftswahl]], de in‘ November 1976 anstunn, kandideer Ford für eine vullständige Amtsperiood as Präsident. Bi de parteiinternen Vörwahlen vun de Republikaner kreeg he för en amteeren Präsidenten wenig begäng stark Konkurrenz in Person vun den fröheren kalifornischen Gouverneur un lateren Präsidenten Ronald Reagan. Reagan hett vör allen de Entspannungspolitik vun Ford in Kollen Krieg kritiseert un hett den Präsidenten in de Endphase vun den Vietnamkrieg butenpolitische Swaakheit vörschmeeten. Ok in wertschaps- un sozialpolitischen Fragen hett Reagan düütlich konservativere Positschonen vertreeden as de gemäßigte Ford. Ford sien Vörsprung in de Vörwahlen weer to Anfang vun den Republikaanschen Parteidag in Kansas City Enn‘ August 1976 so minn, dat man nicht vörherseggen kunn, of Ford oder Reagan nomineert würr. Ford hett sluutend in‘ eersten Wahldörgang knapp mit 1187 Delegeertenstimmen stimmen, wiels Reagan 1070 Delegeerte up sien Naam schrieven kunn. Dennoch hett Reagan mit sien Parteidagsreed nah de Mennen vun völ Beobachter en souveränen Indruck achterlaaten. Ungünstig för Ford weer dat ok ween, dat de USA bi de Olympisch Spelen 1976 in Montreal to de best amerikaansch Sennenstiet achter de UdSSR un de lütt DDR mit en darten Platz in den Medaillenspegel up en historsch deepen Stand ankommen weern – und dat, ofschons sück de ehmalge American Footballspeler Ford immer weer för den Spitzensport insett harr. Sien Kampagne profiteer in dat Wahljohr dorvan, dat he wiels de tallriek Fierlichkeiten to’n 200. Johresdag vun de Unafhängigkeitsverkloren vun de Vereenigte Staaten en amteeren Präsident weer.
As Viezpräsidentschapskandidaten hett Ford up den republikaanschen Parteidag Bob Dole, Senator ut Kansas, utwählt. Ford sien bitherig Stellvertreder, Nelson Rockefeller, harr Enn‘ 1975 en Deelnahm an de Wahl utslooten. De liberale Rockefeller wurr ahnhen as to groot Belastung för Ford sehn, de sück ja parteiintern tonächst gegen den konservativen Reagan dörtosetten harr. Ford hett dat later aber as Fehler betekent, dat he nich weer mit Rockefeller antreeden weer. De Demokraten hemm den Ex-Gouverneur vun Georgia, Jimmy Carter, to’n Herutforderer vun Ford as ok Senator Walter Mondale as Viezpräsidentschapskandidaten. Carter kreeg sien unverwacht Spood in de demokraatschen Vörwahlen vör allen wegen sien Stellung as Butensieder, nahdem dat Misstruen vun de Bevölkerung wegen den Watergate-Schandaal gegen de Politiker in Washington, D.C. groot weer. Hööftthemen in den Wahlkamp weern de wertschaplich Laag, de Butenpolitik un de Watergate-Schandaal. In‘ September un Oktober 1976 wurrn eerstmals siet 1960 weer Feernsehduelle mit de beid Kandidaten afhollen. Bi de Debatte um de Butenpolitik bi dat Feernsehduell hett sück Ford en Patzer erloov, as he seggt hett, dat dat in Osteuropa kien sowjeetsch Dominanz geeven dee. Eenige Beobachter hemm dat sogor as utslaggeevend för sien Nedderlaag sehn, wiel sück dat um en Themenberiek hanneln dee, in de he gegn den butenpolitisch unerfohren Carter harr punkten mööten. Wiels den Wahlkamp hett sück Ford as erfohren un pragmatischen Politiker dorstellt, wobi hüm dat gelung, in de Umfragen immer wieder uptohaalen. De Vörsprung vun Carter in de Meenungsumfragen minneseer sück vun rund 30 Perzent in‘ Juli up weniger as 5 Perzent in‘ Oktober. Dormit leegen de letzt Umfrageergevnisse in‘ Fehlertoleranzberiek un de Wahlutgang wurr as völlig apen ansehn.
Ok an den Wahldag, den 2. November 1976, teken sück en bannig knapp Rennen af. De groot Feernsehanstalten weern eerst an‘ fröhen Mörgen vun de Folgedag in de Laag, Carter to’n Gewinner to verkloren. De demokraatsch Herutforderer kreeg aber blots in 23 Bundsstaaten un de Hööftstadt Washington, D.C. (kien Bundsstaat) en Mehrheit, wiels Ford dat in 27 Bundsstaaten (besünners in‘ vun de USA) schaffen dee. Wiel de vun Carter wunnen Staaten aber meestens mehr Inwahner harrn un dormit mehr Wahlmänner stellen deen, kunn he in dat Electoral College 297 Stimmen erringen, wiels Ford blots 240 up sück vereenigen kunn. Bi den Popular Vote, den Andeel vun de Stimmen in dat Volk, weer de Vörsprung vun Carter noch knapper: He kreeg 50 Perzent vun de Stimmen un Ford 48 Perzent. An‘ 20. Januar 1977 gung Ford sien Präsidentschap mit de Amtsinführen vun Carter to Enn‘. De hett wiels sien Antrittsreed de Verdeensten vun sien Vörgänger för de Eenheit vun dat Land nah den Watergate-Schandaal loovt. Ok wiels den Wahlkamp harrn beid Kontrahenten up gegensiedig persönliche Angreepen verzicht. Carter un Ford hemm över dat Enn‘ vun de politisch Karriere herut en private Früendschap bibehollen.
Nah de Präsidentschap
Nah dat Enn‘ vun sien Amtstiet hett sück Ford wietgahnst in’t Privatleven torüchtrucken, bleev aber en apenlich Persönlichkeit un wurr wiethen as elder statesman schätzt. För de Präsidentschaftswahl 1980 gull Ford as mögelk Kandidat vun de Republikaner för dat Amt vun den Viezpräsidenten vun Präsidentschapskandidat Ronald Wilson Reagan. Wiel Ford aber up relativ wietreckend Kompetenzen bestunn un insbesünnere Henry Kissinger as fasten Bestanddeel vun de nee Regeeren fordern dee, hett Reagan den fröheren CIA-Direkter un lateren Präsidenten George Bush senior nomineert. En nochmalige Präsidentschapskandidatur harr Ford all in’t Vörfeld aflehnt. Ofschons Ford mit sien Nahfolger Jimmy Carter en persönliche Früendschap verbunn, hett he 1980 Reagan sien Kandidatur för dat Witt Huus ünnerstütt.
Ok in de Johre nah 1980 bleev Ford noch en längere Tiet aktiv, so weer he ünner annern bei de Denkfabrik American Enterprise Institute tätig. Ofschons he kien politisch Amt mehr utööven dee, hett sück Ford fakener to politisch Themen ütert. Hier nehm he ok nich immer de Mehrheitsmeenen binnerhalv vun sien Partei an. In‘ Mai 1994 hett he gemeensam mit sien Nahfolgern Carter un Reagan en Breef an den Kongress ünnerschreeven, in de sück de dree Expräsidenten för en Verbot vun halfautomatisch Wappen insetten deen. 2001 keem Ford bi en elementar sellschoppspolitisch Thema mit sien republikaansch Parteifrüenden över Krüüz, indem he sück für de rechtlich Anerkennenn vun gliekgeslechtlich Ehen utspreeken dee.
Gerald Ford is an‘ 26. Dezember 2006 in sien Huus in Kalifornien an Öllersswaakheit storven. Ford weer een vun söss Expräsidenten, de över 90 Johr olt wurrn sünd. De anner fiev weern John Adams (1735–1826), Herbert Clark Hoover (1874–1964), Ronald Wilson Reagan (1911–2004), George Bush un Jimmy Carter (beid boren 1924). In sien letzten Levensjohren führ he mit sien Fru Betty en düchtig torüchtrucken Leven. Blots to’n Goddesdeenstbesöök in de anglikaansch Margareten-Kark dicht bi sien Huus in Rancho Mirage hett sück dat Ehepaar sehn laaten.
Nah sien Dood trucken rund 60.000 Menschen an den Sarg vorbi, um hüm de letzte Ehre to erwiesen. Bi en Staatsakt in Washington hett US-Präsident George Walker Bush den Storven an‘ 2. Januar 2007 as Mann "mit Charakter, Moot un Bescheedenheit" würdigt. De Graffstäe vun Ford befinnd sück in Grand Rapids in‘ Bundsstaat Michigan up dat Gelände vun dat Gerald Ford Presidential Museum.
Wenig Daag nah Ford sien Dood wurr bekannt, dat de sück in en 2004 führt Interview mit den Journalisten Bob Woodward, de en zentraal Rull bi dat Opdecken vun den Watergate-Schandaal speelt harr, düchtig kritisch to’n Irakkrieg ütern dee. In dat Gespräch hett Ford seggt, George Walker Bush un sien Regeeren harrn bi de Rechtfertigung vun den Krieg swoor Fehler maakt. Up Ford sien Bidden sull dat Interview eerst nah sien Tod herutbrocht wurr.
Nahwirken un Rezeptschoon
Ford wurr faken as wat paddelig un töffelig ansehn. So is he 1975 bi sien Ankunft in Soltborg up de regennatt Gangway vun de Air Force One utgleeden un daalschlittert. De dormalige öösterrieksch Bundskanzler hett hüm ansluutend uphulpen. Bi anner Gelegenheiten hett de grootwussen Ford sück fakener mit sien Kopp gegen den Rahmen vun den Utstieg vun de Air Force One stött un hett Lüüd ahn Afsicht anrempelt. Dat wurr in tallriek Shows immer weer lustig to’n Thema maakt. En Bispeel dorför is sien Upträe in de Feernsehreeg Die Simpsons. He stolpert in de Szene to glieker Tiet mit Homer Simpson över en Bordsteenkant un beid ropen to glieker Tiet Homer sien berühmten Spröök „Nein!“ (in‘ Original D’oh).
Ehrungen
An‘ 11. August 1999 kreeg he vun US-Präsident Bill Clinton Ford de Freeheitsmedaille („Presidential Medal of Freedom“), de hööchste zivile Utteknung in den USA.
An‘ 3. Januar 2007, wenig Daag nah Ford sien Dood, wurr bekannt, dat de neeste Floogtüüchdräger vun de United States Navy den Naam USS Gerald R. Ford (CVN-78) kriegen deiht. De Ford is dormit ok Typschipp vun de nah hör nömmt Gerald-R.-Ford-Klass.
Johann Bolten
Johann Bolten is de Naam von
* Johann Bolten (1678–1758), düütschen Theoloog,
Briceño
Briceño betekent
Briceño oder Briceno is de Familiennaam von
Elisabeth Noelle-Neumann
Elisabeth Noelle-Neumann (* 19. Dezember 1916 in Berlin; † 25. März 2010 in Allensbach, amtlich Elisabeth Noelle) weer Perfesser för Kommunikationswetenschap an de Universität Mainz un Grünnerin vun dat Instituts für Demoskopie (IfD) in Allensbach. Se gellt as Pionierin vun de Demoskopie in Düütschland.
Leven
Elisabeth Noelle wurr in Berlin as tweet vun veer Kinner vun de Ehepaar Eva un Ernst Noelle in en grottbürgerlich Familie boren. Hör Vader harr en Doktertitel in Juristeree un weer Grünner vun de Tobis-Filmsellscha. Hör Grootvaders weern de Fabrikant Ernst Noelle un der Bildhauer Fritz Schaper.
Veröffentlichungen (Utwahl)
Herutgeverschaft
Gunesch
Gunesch is de Familiennaam von
Karl Julius Lohnert
Leven un Wark
Na sien Afsluss an de Böverrealschool 1905 hett Lohnert toeerst veer Semester an de Universität Heidelbarg studeert. Dor weer he twüschen 1905 un 1907 as Helpsmann bi den düütschen Astronom Max Wolf togang. In disse Tiet hett he de veer Asteroiden (618) Elfriede, (623) Chimaera, (635) Vundtia un (639) Latona opdeckt un hett sik mit de Verdeelen vun Steerns in de Neeg vun Nevels befaat.
Na Lohnert is de Asteroid (11434) Lohnert nöömt, de in’n Oktober 1931 vun Karl Wilhelm Reinmuth in Heidelbarg opdeckt worrn is.
Río Leán
De Río Leán is en knapp 90 Kilometer langen Stroom in Honduras, de in de Karibische See münnt.
De Born liggt an’n Cerro Aguacatales (Cordillera Nombre de Dios) in dat Departamento Yoro. Von dor flütt he na Noordoosten bet na dat Dörp San Antonio un billt von dor af an de Grenz twüschen de Departamentos Yoro un Atlántida. Wieder geiht de Loop vörbi an de Öörd Brisas de Leán un Lempira. Hier kummt de Stroom ut de högeren Delen von de Cordillera Nombre de Dios rut un billt en Daal (dat Leán-Daal, Valle de Leán), dat en poor Kilometer breed is. Bi Nueva Florida münnt von links de Río Alao un bi Texíguat von rechts de Río Texíguat. De Grenz twüschen Yoro un Atlántida löppt denn den Río Texíguat hoog un de Río Leán flütt dör dat Departamento Atlántida. In de Neegd von El Retiro münnt von links de Río Cangélica un bi Santa María von rechts de Río Mezapa. Kort later föhrt denn de Straat CA-13 mit en Brügg över’n Río Leán un de Stroom löppt twüschen de Öörd Arizona un El Jazmín dör. Bi Las Flores de Leán dreiht he för de letzten 25 Kilometer op en Noordwest-Kurs. He löppt vörbi an Ceibita Way un münnt toletzt in de Neegd von Colorado Barra in de Karibische See. Dat Rebeed von de Münn is Deel von’n Punta-Izobo-Natschonaalpark.
Dat fruchtbore Leán-Daal bargt en ganzen Hümpel Plantaaschen.
Flahault
Flahault is de Familiennaam von
Spitsbergen
Kiek ok bi: Spitzbergen.
Clerc
Clerc is de Familiennaam von
Susan George
Susan George is de Naam von
Clerc
,, ,
Kiek ok bi: Clerck, Clercq, Clerk, Klerk.
Biharia
Biharia betekent
Departamento Santa Rosa
Departamento Santa Rosa betekent
* Departamento Santa Rosa, Departamento in de Provinz Catamarca, Argentinien,
Verwaltungsgemeenschop Neustadt an der Waldnaab
De Verwaltungsgemeenschop Neustadt an der Waldnaab liggt in’n Landkreis Neustadt an der Waldnaab, Böverpalz, Bayern, un warrt von düsse Gemenen billt:
Kasshoope
Kasshoope is en lütten Oort in de Gemeen Eiten in’n Landkreis Veern, Neddersassen. Binnen de Gemeen Eiten höört de Oort to de polietsche Oortschop Bassen.
Verwaltungsgemeenschop Neustadt an der Waldnaab
Seet von de Verwaltungsgemeenschop is Neustadt an der Waldnaab.
Kasshoope
Geografie
De Oort liggt op de Achem-Veerner Geest. Dat Water ut dat Rebeed flütt över Gravens un den Bassener Möhlengraven na de Wümm hen af.
De Naveröörd sünd Hoffstall un Egypten in’n Noorden, Wümmingen un Rootlook in’n Oosten, Tüchten in’n Süüdoosten, Groten Hollen in’n Süden, Petershollen, Lüttjen Hollen un Bassen in’n Süüdwesten un Brammer un Brillkamp in’n Noordwesten.
Verwaltungsgemeenschop Neustadt an der Waldnaab
De Neustädter Verwaltungsgemeenschop (en Körperschop von dat apentliche Recht) is an’n 1. Juli 1973 mit de Rebeedsreform in Bayern grünnt worrn. Se weer de eerste Verwaltungsgemeenschop in Bayern, de ehr Arbeid opnahmen hett un is na de Stadt Vohenstrauß de tweetgröttste Kommunaalverwaltung in’n Landkreis.
Ulrich Faulhaber
Ulrich Faulhaber, ok Uli Faulhaber, (* 3. Mai 1941 in Berlin) is en düütsch Schauspeler.
Kasshoope
Verwaltungsgeschicht
In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.
Ulrich Faulhaber
Leven
Upwussen in Hamborg, hett he dor de Rudolf-Steiner-School besöcht. Sien künstlerisch Loopbahn fung 1958 as Regieassistent bi’d Theater an. 1959 speel he an’t Thalia Theater ünner Intendant Willy Maertens sien eerst Rull. Dornah sünd noch Gastspelen bi de Hamborger Kamerspelen, an’t Theater im Zimmer un an dat Theater 53.
Kasshoope
Verwaltungsgeschicht
De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn.
Ulrich Faulhaber
Leven
Bi de Münchner Kamerspelen kreeg he in de Speeltiet 1962/63 sien eerst fast Engagement. Van 1965 bit 1968 hörr he to dat Ensemble vun dat Düütsch Schauspeelhuus in Hamborg. 1972 bit 1975 weer he Liddmaat vun de Städtisch Bühnen Frankfort. Sietdem is he freeschaffend tätig.
He speel 1993 in de ARD-Produkschoon Der kleine Vampir – Neue Abenteuer mit. As Kriminalassistent Hassert is he tüschen 1976 un 2006 in 14 Tatort- Episoden uptreden. Faulhaber hett ok in völ Serien as Frauenarzt Dr. Markus Merthin, Der Sonne entgegen, Die Leute vom Domplatz, CityExpress un Großstadtrevier mitwarkt. Neben sien Arbeit för dat Feernsehn trett he ok in’t Ohnsorg-Theater up.
Kasshoope
Religion
Kasshoope is evangeelsch-luthersch präägt un höört to dat Kaspel von de Petrus-Kark in Eiten. Düsse Kark is 1861 boot worrn. Vörher hett de Oort to dat Kaspel von de Laurentius-Kark in Achem tohöört.
Verwaltungsgemeenschop Neustadt an der Waldnaab
De Stadt Neustadt an der Waldnaab sülvs höört nich to de Verwaltungsgemeenschop to.
Kasshoope
Religion
För de Kathoolschen is de St.-Matthias-Kark in Achem tostännig.
Weertschop un Infrastruktur
För Kasshoope is de freewillige Füürwehr Bassen mit tostännig.
Verkehr
In’n Noordwesten von Kasshoope löppt de Landsstraat 168 langs, de in’n Noordoosten na Otterbarg un Söttmer geiht un in’n Süüdwesten över Bassen un Eiten na de Bremer Oortsdelen Oosterholt un Hemeln. Von de L 168 geiht in Bassen in’n Süden de L 156 na Achem af. Bi Otterbarg-Bahnhoff geiht von de L 168 de L 155 af, de op Langwedel un Veern to löppt.
De nächste Autobahn is de Autobahn 1 (Afsnidd Bremen–Hamborg), de direkt an Kasshoope langs löppt. De Opfohrt 51 Posthusen liggt aver so söss Kilometer wied weg in’n Noordoosten von Kasshoope an de L 155.
De nächste Bahnhoff is so bi veer Kilometer wied weg in’n Noordoosten de Bahnhoff Otterbarg an de Bahnlien Hamborg–Bremen.
Marion County (Iowa)
Marion County is en Kreis (County) in’n US-Bundsstaat Iowa. He hett 33.309 Inwahners (Stand Zensus 2010) op en Rebeet vun 1.435 km². De Sitt vun de Verwalten is in Knoxville.
Historie
De Kreis is 1845 grünnt worrn.
Demografie
Vun de 32.052 Inwahners bi’n Zensus vun 2000 harrn 16.841 Minschen Arbeit. Dat Inkamen je Kopp vun de hele Inwahnertall weer 18.717 US-Dollar. 17.371 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 3.905 Minschen maakt. 7,25 % vun de Inwahners leven 2000 ünner de Inkamensgrenz to de Armoot.
4,41 % hebbt 2000 tohuus ’n annere Spraak as Engelsch snackt un 1,66 % vun de Inwahners sünd buten de USA boren worrn.
Vun de Vöröllern her sünd 97,46 % vun de Minschen Witte, 0,42 % Swarte, 1,03 % stammt ut Asien un 0,04 % vun de Eilannen in’n Pazifik. 0,19 % sünd Nakamen vun Indianers. 0,22 % hebbt sik sülven to noch annere Gruppen torekent. 0,64 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 0,80 % vun de Lüüd ansehn.
Gemeen Gö’nstörp
Gö’nstörp is en Gemeen in de Samtgemeen Solzhusen in’n Landkreis Horborg in Neddersassen mit.
Geografie
De Navergemenen sünd Garlstörp in’n Noorden, Solzhusen in’n Noordoosten, Eyndörp in’n Oosten, Soosdörp op en lütt Enn in’n Süden un Äästörp in’n Süüdwesten.
Historie
De Gemeen Gö’nstörp is mit de Gemeenreform in Neddersassen an’n 1. Juli 1972 ut de olen Gemenen Gö’nstörp un Lübberstää tohoopleggt worrn.
Leopold I. (HRR)
Leopold I. (* 9. Juni 1640 in Wien; † 5. Mai 1705 ok dor), VI. ut dat Huus Habsborg, weer vun 1658 bit 1705 Kaiser vun dat Hillge Röömsche Riek un bovento noch König vun Ungarn (vun 1655 af an), Böhmen (vun 1656 af an), Kroatien un Slawonien (vun 1657 af an). An un for sik weer sien Naam Leopold Ignatius Joseph Balthasar Felician. Wat de Machtpolitik bedrepen deit, gung dat unner Leopold siene Regeerung in’n Westen sunnerlich dor um, Ludwig XIV. vun Frankriek af to wehren, de sien Riek bannig na Osten to utbreden wull. In’n Süüdosten drauhden toeerst noch de Osmanen un belagern 1683 to’n tweeten Mol de Hööftstadt Wien. Tolest hefft sik dor avers den Kaiser siene Feldherren dörsetten konnt un sünd denn achter de Osmanen ranjaagt. So hefft se ganz Ungarn in’e Hand kregen. Dor hefft de Habsborgers noch veel mehr Land buten de Grenzen vun dat Hillge Riek mit in’e Hand kregen, wo se alleen dat Seggen harrt hefft. Vundeswegen warrt Leopold siene Tied ok ankeken as de Anfang vun de Grootmachtpositschoon vun de Habsborgermonarkie. In de Binnenpolitik regeer Leopold na de Oort vun den Afsolutismus. In siene Tied stellt sik ok de Gegenreformatschoon noch en lest Mol bannig up de Achterbeen. Man in dat Riek bleev he dor bi un versoch den Striet mank de Konfessionen ut to glieken. He hett mit siene leifige Politik dat Amt vun den Kaiser noch en lest Mol bannig up’e Hööchde brocht. As de leste König vun Spanien ut dat Huus Habsborg doot bleven weer, keem dat to den Krieg um de Spaansche Kroon. Dor hett Leopold sik dorachter klemmt, dat siene Familie dat Arv in’e Hand kriegen scholl.
Wo he herkeem un wie dat mit siene Familie weer
He weer de tweete Söhn vun Kaiser Ferdinand III. (1608–1657) un de Infantsche vun Spanien Maria Anna. Sien Broder weer Ferdinand IV.. Siene Suster Maria Anna weer de Fro vun König Philipp IV. vun Spanien. Siene Halfsuster Eleonore hett eerst König Michael I. vun Polen freet un is later de Fro vun Hartog Karl V. vun Lothringen wurrn. Siene Halfsuster Maria Anna Josepha weer de Fro vun Jan Wellem, den Hartog vun Jülich-Berg un latern Kurförsten vun de Palz. Leopold sülms hett Jan Wellem siene Suster Eleonore as drudde Fro heiraat.
Ok Mit Ludwig den XIV. vun Frankriek weer he en direkten Verwandten. De beiden sünd Veddern ween over ehre spaanschen Mudders un denn ok noch Swagers vun wegen de spaanschen Ehfroen, de se beide harrt hefft.
Froenslüde un Kinner
Siene eerste Fro weer siene Nicht un Cousine Margarita Teresa vun Spanien (1651-1673). Dat weer de Dochter vun Philipp IV. vun Spanien un den siene Fro Maria Anna vun Öösterriek. De beiden hefft veer Kinner kregen:
Arteria laryngea inferior
De Arteria laryngea inferior („ünnere Kehlkoppslagader“) – in de Deermedizin as Arteria laryngea caudalis betekent – is en Arterie in’t Rebeet vun’n Hals.
Leopold I. (HRR)
Froenslüde un Kinner
As tweete Fro hett he siene Cousine in'n tweeden Graad Claudia Felizitas vun Tirol freet (1653-1676). De beiden hefft twee Kinner harrt, de beide fröh sturven sünd:
Siene drudde Fro is 1676 in Passau Eleonore Magdalene vun Palz-Neeborg wurrn. Dat weer den Kurförsten Philipp Willem un den siene Fro Elisabeth vun Hessen-Darmstadt ehre Dochter. De beiden hefft tein Kinner kregen:
Arteria laryngea inferior
Se twiegt ut de Arteria thyroidea inferior af un tütt tosamen mit den Nervus laryngeus recurrens an de Luftröhr na baven na de Achtersiet vun’n Kehlkopp (Larynx). Dor warrt se vun’n Musculus constrictor pharyngis inferior afdeckt.
De Arteria laryngea inferior versorgt den Deel vun’n Kehlkopp de ünner de Stimmritz liggt mit suerstoffriek Blood.
Leopold I. (HRR)
Froenslüde un Kinner
An un for sik scholl Leopold en Geistlichen weern. He scholl Bischop vun Passau weern. Vundeswegen hett he en unbannige Bildung mitkregen. . Uptagen wurrn is he dör Johann Ferdinand vun Porzia un dör de Jesuiten Christoph Miller un Johann Eberhard Neidhardt. He is formt wurrn as en barocken Kathoolschen. Toeerst woll he ok bannig gegen de Anhängers vun de Reformatschoon gegenan.
Leopold nümmt dat Leit in’e Hand
As 1654 unverwohrens sien ollern Broder Ferdinand dood bleven is, hett Leopold mit siene veertein Johre den sien Arv overnahmen. Ferdinand weer unner den Naam vun Ferdinand IV. röömsch-düütschen König un König vun Ungarn un Böhmen ween. De Habsborgers ehre Arvlannen hett he noch 1654 alleen in’e Hand kregen. Een Johr later is he König vun Ungarn wurrn un 1656 kreeg he de Kroon vun Böhmen. In dat Riek konn he de Macht nich so eenfach an sik rieten. De franzöösche Minister Mazarin meen, ok Ludwig XIV. konn sik to de Kaiserwahl upstellen laten. Dor hett he veel Geld for utgeven un allerhand for unnernahmen. Mööglich weern ok protestantsche Kannedaten (Sweden, Brannenborg, Sassen oder Kurpalz), oder datt de Bayern dat man maken schollen. Vun en habsborgschen Kaiser is nich veel snackt wurrn. As sien Vadder dood weer (1657) möss dat kloor stellt weern. Toeerst mol geev dat en Interregnum, wat een Johr wohren dö un dor een vun de langsten in de Geschicht vun dat Hillge Riek mit weer. Nadem lange Tied mit de Kurförsten verhannelt wurrn weer, konn sik Leopold tolest dörsetten gegen den franzööschen König un den sien Kannedaten, Hartog Philipp Willem vun Palz-Neeborg, un gegen Erzhartog Leopold Willem un Kurförst Ferdinand Maria vun Bayern de dor ok woll Lust to harrn, Kaiser to weern. Wählt wurrn is he denn an’n 18. Juli 1658. Kröönt wurrn is he achternah, an’n 1. August 1658, in den Kaiserdom St. Bartholomäus to Frankfort an’n Main.
De Hoff
De Kaiser hett sik sunnerlich up den Hoff verlaten. In’n Winter weer he de meiste Tied in Wien in de Hoffborg. In’t Vörjohr gung he na Laxenborg. Denn Sommer broch he to in dat Slott Favorita, just vor Wien siene Dore, un in’n Harvst weer he to finnen in Slott Kaiserebersdorff. De Hoff hung mit de groten Behörden vun dat Land tohopen. Dor weern to’n gröttsten Deel Lüde ut den hogen Adel ut Öösterriek un Böhmen togange. Baantjes bi de Regeerung un bi dat Militär hefft ok den Adel ut dat Riek na Wien trocken. De Hoff hett sik dormols an dat spaansche Hoff-Zeremoniell holen. 1672 hören to den Hoff un to de groten Behörden alltohopen 1966 Lüde to. Hunnert Johre vördem weern dat man bloß 531 Personen ween. De Kosten weern in düsse Tied fievmol so hooch kladdert. As de Kaiser an’n 12. Dezember 1666 siene eerste Fro Margarita Theresa vun Spanien freet hett, duern de Fiern meist een Johr lang. To de Kaisersche ehren Geboortsdag is Antonio Cesti siene Oper „Il Pomo d’oro“ (De gollen Appel) an’n 12. un 13. Juli 1668 to’n eersten Mol upföhrt wurrn. Dat gung beide Dage over fiev Stunnen hen. For düt „festa teatrale“ is extra en Kummedien-Huus boot wurrn, just so, as dat al in Venedig stunn. An düsse Oper harrn nich bloß Cesti, man ok annere bekannte Komponisten mitmaakt, as Johann Hinrich Schmelzer. De Kaiser sülms harr twee Szenen vertoont, dat Libretto keem vun Francesco Sbarra. De Oper hett alltohopen bi 100.000 Gullen köst. . Mit annere Froenslüde hett de Kaiser woll nix harrt. Mätressen, as an’n Hoff vun Versailles, geev dat dor nich. Leopold stunn unner den Indruck vun allerhand Geistliche, as den Jesuiten un latern Bischop Emerich Sinelli, den Kapuziner Marco d’Aviano, den Franziskaner Christoph de Royas y Spinola un den Augustiner Abraham a Sancta Clara. Bi de Kriege gegen de Osmanen vun 1683 af an hett d’Aviano de Lüde gegen de Feende up’e Been brocht, as in de Tied vun de Krüüztöge. An’n Kaiserhoff geev dat allerhand Parteien. All harrn dat dor up afsehn, den Kaiser siene Politik mit to bestimmen. Twuschen de Parteien geev dat jummerweg Striet, Intrigen un allerhand Tosamenslüsse.
De Kaiser regeert
Vun Politik verstunn Leopold eerst nich veel. So hett he de Geschäfte vun den Staat bit in de 1680er Johre vun Raatgevers utföhren laten, de dor wat vun afwüssen. Toeerst weer sien vörmoligen Lehrer Porzia eersten Minister. Denn kemen Johann Weikhard Först vun Auersperg (1615–1677) un de Präsident vun den Hoffraat Wenzel Eusebius Först Lobkowitz (1609–1677). Auersperg is 1669 as eersten Minister rutsmeten wurrn, 1674 folg em Lobkowitz. Beide harrn achter den Kaiser sien Ruggen, mit Frankriek wat anfungen. Vun dor af an hett de Kaiser sülms bestimmt, wo dat in de Politik langsgung. En eersten Minister geev dat nich mehr. De Kanzler Johann Paul Hocher (1616–1683) un siene Nafolgers weern Borgerslüde, de na boven kladdert weern. En wichtigen diplomaatschen Hölpsmann gegen Frankriek siene Politik weer Franz vun Lisola. Jummerlos weer de Kaiser mit de Finanzen in’e Kniep. Dor pass dat to, datt Georg Ludwig vun Sinzendorf, Präsident vun de Hoffkamer rutsmeten wurrn is, vunwegen datt he Geld for sik sülms bisiet brocht hebben scholl. Grund unner de Föte kreeg mit de Finanzen Gundaker Greve Starhemberg. In’n Achtergrund spelen Rieks-Viezkanzler Leopold Willem vun Königsegg-Rothenfels un vordem Wilderich vun Walderdorff en wichtige Rull for de Riekspolitik. Vunwegen datt de Geheeme Raat midderwielen so groot weer, datt he siene Arbeit nich mehr maken konn, hett Leopold de Geheeme Kunferenz inrichten laten. Se scholl em sunnerlich in de Butenpolitik Raat geven. Later sünd ok Fackkommischonen inricht wurrn. Alltohopen weer siene Aart, to regeern, dörchut to verglieken mit dat Hanneln vun Ludwig XIV.
In Leopold siene lesten Kaiserjohre konn he de Politik nich mehr sülms stüern, man de so nömmte „Kriegspartei“ un Eugen vun Savoyen un den latern Kaiser Joseph I. schaav em mit’e Tied in’n Achtergrund.
Sien Wahlspröök weer : consilio et industria = dör Raatslag un Fliet [geiht dat vörut]
Gastää
Gastää is en Dörp un Gemeen in de Samtgemeen Solzhusen in’n Landkreis Horborg in Neddersassen mit.
Geografie
De Oort liggt in de Lümbörger Heid an dat linke Över von de Luh. In’n Noorden liggt dat Naturschuulrebeed Bebörger Brook.
De Navergemenen sünd Winsen in’n Noorden, Radbrouk in’n Noordoosten, Veerhöben in’n Süüdoosten, Solzhusen in’n Süden, Toppenstää in’n Süüdwesten un Wulfsen in’n Noordwesten.
De direkten Naveröörd sünd Luhdörp, Beborg un Radbrouk in’n Noordoosten, Veerhöben, We’ermööd, Sneed un Loobk in’n Süüdoosten, Solzhusen, Oilstörp un Gö’nstörp in’n Süden, Garlstörp un Toppenstää in’n Süüdwesten un Tangendörp, Wulfsen un Parrns in’n Noordwesten.
Historie
Gastää kummt 1252 toeerst in de Oorkunnen vör.
In’n Eersten Weltkrieg sünd twölv Soldaten ut Gastää fullen oder vermisst un in’n Tweten Weltkrieg 44.
Verwaltungsgeschicht
In de Franzosentied hett de Oort toeerst 1810 bet 1811 binnen dat Königriek Westfalen to de Mairie Wulfsen Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Garlstörp in’n Kanton Garlstörp.
De Oort hett vör 1885 to de Amtsvaagdie Parrns in dat Amt Winsen tohöört. Blots in de Johren 1852 bet 1859 hett de Oort för en Tied to dat Amt Parrns höört. Na 1885 weer dat in’n Kreis Winsen un 1932 is dat Deel von’n Kreis Horborg worrn.
De Gemeen is an’n 1. Juli 1972 mit de Gemeenreform in Neddersassen Maat von de Samtgemeen Solzhusen worrn.
Religion
Gastää is evangeelsch-luthersch präägt un höört to dat Kaspel von de Johannis-Kark in Solzhusen.
För de Kathoolschen is de St.-Maria-Kark in Äästörp tostännig, de siet 1. November 2014 to de Karkengemeen St. Petrus in Bookholt tohöört.
De Karkhoff Gastää liggt an de Hauptstraat en Stück in’n Süden von’n Oort.
Wapen un Flagg
Dat Wapen von de Gemeen wiest op grönen Grund en Krieger in sülvern Gewand mit gollen Schoh, gollen Gördel, gollen Kragen un gollen Speer in de Hand, de op en sülvern Schildfoot steiht.
Kultur
In Gastää steiht en Denkmaal för de Fullenen ut de twee Weltkrieg’.
Verenen
De Schüttenvereen Gastää-Wulfsen is 1928 grünnt worrn.
Bruukdom
In Gastää warrt in’n Winter Faslam fiert.
Weertschop un Infrastruktur
Gastää hett en egene freewillige Füürwehr, de 1913 grünnt worrn is.
Verkehr
Dör Gastää löppt de Landsstraat 234, de in’n Noordoosten över Luhdörp un Reidörp na Winsen geiht un in’n Süden över Solzhusen, Puunsen un Olndörp na Amelkusen. In’n Süüdwesten geiht de L 212 över Toppenstää un Garlstörp na Äästörp.
De nächste Bahnhoff is so bi negen Kilometer wied weg in’n Noordoosten de Bahnhoff Winsen an de Bahnlien Hamborg–Hannover. Von 1906 bet 1970 hett dat ok Personenverkehr op de Bahnlien Winsen–Hützel geven. De Bahnhoff Wulfsen leeg in düsse Tied twee Kilometer in’n Noordwesten.
Scholen
De Oort hett en Kinnergoorn un de Kinner gaht op de Grundschool Gastää.
Lüüd
De plattdüütsche Schrieversche Annetta Schulz leevt in Gastää.
Elisabeth Piirainen
Elisabeth Piirainen (* 12. Januar 1943 in Hannober; † 29. Dezember 2017) weer en plattdüütsche Spraakwetenschopperin.
Piirainen weer verheiraadt mit’n Germanist Ilpo Tapani Piirainen. De beiden hebbt dree Kinner. Leevt hett se toletzt in Stemmert.
Departamento San Martín
Departamento San Martín betekent
William Ayres
William Ayres is de Naam von
* William Augustus Ayres (1867–1952), US-amerikaanschen Politiker,
Gardenia (Belize)
Gardenia is en Gemeen in’n Distrikt Belize von dat Land Belize.
De lüttjere Oort Grace Bank höört ok mit bi de Gemeen Gardenia.
Geografie
De Oort liggt twüschen Mexico Creek un Black Creek, de all beid en Stück in’n Süden in’n Belize River münnen doot. In’n Noorden un Westen liggt dat Crooked Tree Wildlife Sanctuary.
De Naveröörd sünd Rock Stone Pond un Lucky Strike in’n Noordoosten, Boston in’n Oosten, Sand Hill in’n Süüdoosten, Burrell Boom in’n Süden, Flowers Bank in’n Süüdwesten, May Pen in’n Westen un Biscayne in’n Noordwesten.
Historie
Nöömt is de Oort na de Gardenien-Bloom.
Weertschop un Infrastruktur
2016 hett dat Dörp fleten Water kregen.
Verkehr
De Oort liggt an’n Philip Goldson Highway, de in’n Noordwesten över Biscayne na Orange Walk un Corozal föhrt un in’n Süüdoosten na Belize-Stadt. Von’n Philip Goldson Highway geiht na Süüdwesten en Straat na May Pen af un na Noordoosten de Old Northern Highway.
(624) Hektor
(624) Hektor is en Asteroid, de an’n 10. Februar 1907 vun den düütschen Astronom August Kopff in Heidelbarg opdeckt worrn is. He tellt to de Grupp vun de Jupiter-Trojaner. Dat sünd Asteroiden, de ruchweg op de Bahn vun Jupiter lopen doot.
(624) Hektor löpt Jupiter ruchweg 60° vörut un befinnt sik dormit in den so nöömten Lagrange-Punkt L4. All Trojaners, de op dissen Lagrange-Punkt loopt, sünd na greeksche Helden nöömt. He is de gröttste un hellste Jupiter-Trojaner. Sien Naam is vun Hektor afleidt, de in de greekschen Mythologie en wichtigen Held in’n Trojaanschen Krieg weer.
De Form vun den Asteroid is unregelmatig as en Hantel mit Afmeten vun ruchweg 416 · 131 · 120 km. He warrt ümkreist vun den lütten Maand Skamandrios mit en Dörmeter vun üm un bi 12 km un en middleren Afstand vun ruchweg 620 km.
Friedrich Ludwig Schmidt
* Friedrich Ludwig Schmidt (1772–1841), düütschen Schauspeler un Schriever,
(625) Xenia
(625) Xenia is en Asteroid ut den Hööftgördel, de an’n 11. Februar 1907 vun den düütschen Astronom August Kopff in Heidelbarg opdeckt worrn is.
Džombić
Džombić is de Familiennaam von
(625) Xenia
De Afkumst vun den Naam is nich överlevert.
Kiek ok
List vun de Asteroiden
Stevie Nicks
Leven
1968 hett Stevie Nicks tosammen mit Lindsey Buckingham un twee wiederen Früenden in Kalifornien de Band Fritz grünnd. De Grupp wurr in de Musikszene vun de Westküste relativ bekannt un speel ünner annern as Vörgrupp vun Jimi Hendrix, Janis Joplin un Creedence Clearwater Revival. 1972 hett sück de Band aber weer uplööst. Stevie Nicks hett denn 1973 tosommen mit Lindsey Buckingham ünner de Naam Buckingham Nicks en gemeensam Album upnommen, dat aber kien Spood harr.
Gemeensam mit Buckingham is Stevie Nicks 1974 to de angelsch-amerikaansch Rockgrupp Fleetwood Mac stött. Mit hör Kompositschonen un hör röökeg Stimm hett se up de Erfolgsalben Fleetwood Mac (1975), Rumours (1977) un Tusk (1979) eenig vun de gröttste Hits vun de Grupp präägt, to’n Bispeel hör Kompositschoon  Dreams van 1977.
Anfang vun de 1980er Johren hett se mit grooten Spood en Solokarriere anfungen, weer aber ok wiederhen bit 1990 an de Fleetwood-Mac-Projekte bedeeligtn. Drogenprobleme un deren Bewältigung führen aber dorto, dat se en paar Johr ut de Musikszene utstiegen muss. Oorsprünglich wull se nie weer apenlich uptreden, aber 1997 kemm dat to en spoodriek Weddervereenen vun de Band. Boröver herut is Stevi Nicks regelmatig mit de Dixie Chicks un Sheryl Crow uptreden, de ok Nicks hör Album Trouble in Shangri-La produzeert hett un Songs för hör schreven hett. Nicks hett buterdem ok ünner annern mit Don Henley vun de Eagles, Tom Petty un John Stewart tosommenarbeit.
Băița
Băița betekent
Jussieu
Jussieu is de Familiennaam von
Dziurzynski
Dziurzynski is de Familiennaam von
Carl Adam
Carl Adam is de Naam von
* Carl Ferdinand Adam (1806–1868), düütschen Musikpädagoog, Choorbaas un Kumponist, .
Kiek ok bi: Charles Adam, Charlie Adam, Karl Adam, Carl Adams, Karl Adams.
Gungl
Gungl oder Gung’l is de Familiennaam von
Nombre de Dios
Nombre de Dios betekent
Departamento San Lorenzo
Departamento San Lorenzo betekent
* Departamento San Lorenzo, Departamento in de Provinz Chaco, Argentinien,
Kazungula
Kazungula betekent
Departamento San Javier
Departamento San Javier betekent
Verwaltungsgemeenschop Effeltrich
In de Verwaltungsgemeenschop Effeltrich in’n Landkreis Forchheim, Böverfranken, Bayern, hebbt sik düsse Gemenen tohoopslaten, üm jemehr Verwaltungssaken uttoföhren:
Seet von de Verwaltungsgemeenschop is de Gemeen Effeltrich.
De Körperschop is toeerst as Verwaltungsgemeenschop Langensendelbach grünnt worrn. Nadem de Gemeen Langensendelbach to’n 1. Januar 1980 ut de Gemeenschop rut is, is de Seet verleggt worrn un de Gemeenschop hett en ne’en Naam kregen.
Verwaltungsgemeenschop Schirmitz
De Verwaltungsgemeenschop Schirmitz liggt in’n Landkreis Neustadt an der Waldnaab, Böverpalz, Bayern, un warrt von düsse Gemenen billt:
Seet von de Verwaltungsgemeenschop is Schirmitz.
Grünnt worrn is de Gemeenschop mit dree Maten. An’n 1. Januar 1994 keem dor noch de Gemeen Bechtsrieth to, de siet 1978 Deel von de Gemeen Irchenrieth weer, aver de Sülvstännigkeit wedderkregen harr.
Werner Biedermann
Werner Biedermann is de Naam von
* Werner Biedermann (* 1925), düütschen Politiker,
Departamento Río Chico
Departamento Río Chico betekent
Steinkogler
Steinkogler is de Familiennaam von
Gunia
Gunia is de Familiennaam von
Hans Daniel Johan Wallengren
Hans Daniel Johan Wallengren (* 8. Juni 1823 in Lund; † 25. Oktober 1894 in Farhult) weer en sweedsch Pastor, Entomoloog un Lepidopteroloog.
He hett mehrere Warken över Bottervagels, Spinnen, Vagels un so wieder verfaat. Sien Forschen hett he ok in Düütschland (to'n Bispeel in' Harz, Bruunswiek, Berlin, Riesengebirge) bedreven.
Jesper Mattsson
Jesper Mattsson is de Naam von
* Jesper Mattsson (* 1968), sweedschen Footballspeler,
Stana
Stana oder Stâna betekent
Dziubiński
Dziubiński is de Familiennaam von
Gunji
Gunji betekent
Gunji is de Familiennaam von
Carl Weber
Carl Weber betekent
Carl Weber is de Naam von
* Carl Weber (Charles Weber, Karel Weber; 1820–1908), düütsch-nedderlandschen Architekt, ,.
Kiek ok bi: Karl Weber.
Veselinović
Veselinović is de Familiennaam von
Agapitus II.
Agapitus II., ok Agapet II., († 8. November 955) weer as Nahfolger vun Marinus II. Paapst van’ 10. Mai 946 bit to sien Dood. Sien Naam bedüüd: „der Geliebte“ (greeksch.). Sien Pontifikat full in de Tiet as Alberich II., de Söhn vun Marozia, de de unafhängig Republik Rom ünner den Titel Fürst und Senator der Römer regeer un hüm ok to’n Paapst maken de.
(626) Notburga
(626) Notburga is en Asteroid ut den Hööftgördel, de an’n 11. Februar 1907 vun den düütschen Astronom August Kopff in Heidelbarg opdeckt worrn is.
Nöömt is de Asteroid na de Hillige Notburga von Hochhausen. Hochhausen is en Oort in de Gemeen Haßmersheim in de Neeg vun Heidelbarg.
Kiek ok
List vun de Asteroiden
Departamento Rivadavia
Departamento Rivadavia betekent
Ashurst
Ashurst betekent
Ashurst is de Familiennaam von
,
Kiek ok bi: Ashhurst.
Departamento San Antonio
Departamento San Antonio betekent
Manfred Bettinger
Manfred Bettinger (* 1954 in Willen (hüüd en Stadtdeel vun Wittmund), as Manfred Hinrichs) is en düütsch Schauspeler, Schriever un Dramaturg.
Utbillen
Toeerst hett he en Utbillen as Bautekner in’t Deepbauwesen maakt un dorna en Fackabitur in de Fackricht Ingenieurwesen/Technik. 1974 bit 1978 hett he Grafik-Design an de Hoochschool för Gestaltung in Bremen studeert un nehm dorneben Schauspeelünnerricht.
Loopbahn
All 1977 weer he Schauspeler an dat Ernst-Waldau-Theater in Bremen. Dor bleev he bit 1982. Van 1980 bit 1982 hett he tosätzlich in den Karl Mahnke Theaterverlag in Veern arbeit. Hier fung he ok an in plattdüütsch to översetten. 1982 wurr he ünner sien Künstlernaam Manfred Bettinger denn fast Ensemble-Liddmaat an dat Ohnsorg-Theater in Hamborg. Dor weer he 1983 bit 1991 ok Regieassistent un van 2003 bit 2006 Dramaturg.
Intüschen hett he ok eenig Stücken för Freeluchtbühnen schreven aber ok plattdüütsch Stücken un Wiehnachtsmärken för dat Ohnsorg-Theater.
Gunman
Gunman betekent
Gunman is de Familiennaam von
Benkeloh
Benkeloh is en lütten Oort in de Gemeen Vahl (Samtgemeen Fintel) in’n Landkreis Rodenborg, Neddersassen.
Geografie
De Oort liggt in en Rebeed mit veel Moor ümto. Dat Water ut dat Rebeed flütt na de Fintau hen af, de een Kilometer in’n Noordoosten von Benkeloh langsflütt.
De Naveröörd sünd Riep in’n Noorden, Vahl in’n Noordoosten, Fintel in’n Oosten, Eenloh in’n Süüdoosten, Oostervees un Westervees in’n Süüdwesten, Scheeßl in’n Westen un Varel, Büschelskamp un Lauenbrüch in’n Noordwesten.
Historie
Benkeloh kummt 1104/1105 as Trintla toeerst in de Oorkunnen vör. Later hett de Oort Dreenloh heten un noch later hett sik de Naam op dat hüdige Benkeloh ännert.
In’n Tweten Weltkrieg sünd dree Soldaten ut Benkeloh fullen oder vermisst.
Verwaltungsgeschicht
In de Franzosentied von 1810 bet 1814 hett de Oort to de Mairie Lauenbrüch in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.
Departamento San Carlos
Departamento San Carlos betekent
* Departamento San Carlos, Departamento in de Provinz Mendoza, Argentinien,
Benkeloh
Verwaltungsgeschicht
De Oort höört von öllers bi de Buurschop un later de Gemeen Vahl mit bi.
Religion
Benkeloh is evangeelsch-luthersch präägt un höört to dat Kaspel von de Tönjes-Kark in Fintel. Bet 1940 hett de Oort noch to dat Kaspel von de Lucas-Kark in Scheeßl höört.
För de Kathoolschen is de Corpus-Christi-Kark in Rodenborg tostännig.
Kultur
Gedenktafeln för de Fullenen ut’n Tweten Weltkrieg hängt in Scheeßl in’e Kark.
Weertschop un Infrastruktur
För Benkeloh is de freewillige Füürwehr Vahl mit tostännig.